હવામાન વિભાગના જણાવ્યા પ્રમાણે આ વાવાઝોડું હવે દીવ અને પોરબંદરના દરિયાકિનારા વચ્ચે ત્રાટકશે.

હવામાન વિભાગે વાવાઝોડા સમયે ગુજરાતમાં ભારેથી અતિભારે વરસાદની પણ આગાહી કરી છે.

આઈએમડીએ જાહેર કરેલા હવામાન બુલેટિનમાં કહેવાયું છે કે મહા વાવાઝોડું ભીષણ ચક્રવાતનું સ્વરૂપ લઈ ચૂક્યું છે. અરબ સાગરમાં ઉત્પન્ન થયેલું મહા વાવાઝોડું સતત પ્રભાવક બની રહ્યું છે.

અરબ સાગરમાં આવેલું આ વર્ષ 2019નું ચોથું વાવાઝોડું છે. વાવાઝોડાને કારણે ગુજરાતના ખેડૂતોમાં ચિંતા પેઠી છે.

તો વાવાઝોડાની ગંભીરતા જોતાં ગુજરાત સરકાર સાબદી થઈ ગઈ છે. 

તંત્ર સાબદું 

કેન્દ્ર સરકારે મહા વાવાઝોડાને લઈને ઍલર્ટ જાહેર કર્યું છે. વાવાઝોડું હાલમાં 'સિવિયર' શ્રેણીમાં મૂકવામાં આવ્યું છે. 

5 નવેમ્બરની આ વાવાઝોડું વધારે તીવ્ર હશે અને ત્યાર બાદ તે નબળું પડવાની શરૂઆત થશે.

'મહા' વાવાઝોડું આવનારા 24 કલાકમાં ગુજરાત તરફ વળે તેવી શક્યતા છે. જે બાદ તે ગુજરાતના દરિયાકાંઠે પહોંચશે.

વાવાઝોડું જ્યારે ગુજરાત પરથી પસાર થશે ત્યારે પવનની ઝડપ 100-110 કિલોમિટર પ્રતિ કલાક રહેવાની સંભાવના છે. જે વધીને 120 કિલોમિટર પ્રતિ કલાક સુધી જઈ શકે છે.

હવામાન વિભાગના ડિ... બીજા 4000 અક્ષરો માટે લેખ ચાલુ રાખો:
રેક્ટર જયંતા સરકારે પત્રકારો સાથેની વાતચીતમાં જણાવ્યું, "વાવાઝોડું હાલ અરબ સાગરમાં છે અને તે ગુજરાત તરફ આગળ વધશે. જોકે, હવે વાવાઝોડોની તીવ્રતા ઘટી જશે." 

વાવાઝોડાના પગલે ગુજરાતમાં ખાસ કરીને સૌરાષ્ટ્ર અને દક્ષિણ ગુજરાતમાં ભારે વરસાદ પડવાની આગાહી છે. 

'મહા'ને પગલે ગુજરાતમાં ફાયર - બ્રિગેડના કર્મચારીઓની રજા રદ કરી દેવાઈ છે અને રાજ્યનાં 16 સ્ટેશનો પર છ-છ કર્મચારીઓની બે ટીમોને સતર્ક રખાઈ છે. પોરબંદર, દ્વારકા, વેરાવળ અને દીવમાં પણ ફાયરબ્રિગેડનાં સ્ટેશનોને સતર્ક કરી દેવાયાં છે.  

આ વિસ્તારોમાં થશે ભારેથી અતિભારે વરસાદ

6 અને 7 નવેમ્બરના રોજ સમગ્ર ગુજરાતમાં વરસાદ પડે એવી શક્યતા છે. 

સૌરાષ્ટ્ર અને દક્ષિણ ગુજરાતના જિલ્લાઓમાં ભારેથી અતિભારે વરસાદ પડવાની હવામાન વિભાગે આગાહી કરી છે. 

જામનગર, દેવભૂમિ દ્વારકા, જૂનાગઢ, ગીર-સોમનાથ, અમરેલી, ભાવનગર, મોરબીમાં 6થી 7 નવેમ્બરમાં ભારેથી અતિભારે વરસાદ પડી શકે છે. 

ઉપરાંત નર્મદા, છોટા ઉદેપુર, સુરત, ડાંગ, નવસારી, વલસાડ, તાપીમાં પણ આ દિવસોમાં ભારેથી અતિભારે વરસાદની આગાહી કરવામાં આવી છે. 

અમદાવાદ, રાજકોટ, વડોદરા, ગાંધીનગરમાં પણ વાવાઝોડું ગુજરાતના દરિયાકિનારે ટકરાશે ત્યારે ભારેથી અતિભારે વરસાદની આગાહી કરવામાં આવી છે. 

પરિક્રમા પર અસર 

પ્રતીકાત્મક

બીજી બાજુ, દર વર્ષે દેવ દિવાળી (કારતક-સુદ અગિયારસ)થી ગિરનાર પર્વતની પરિક્રમા શરૂ થાય છે, પરંતુ શ્રદ્ધાળુઓના ધસારાને જોતાં ત્રણ-ચાર દિવસ અગાઉથી જ પરિક્રમા શરૂ કરવાની મંજૂરી આપી દેવામાં આવે છે.

જોકે, આ વર્ષે 'મહા' વાવાઝોડાની શક્યતાને જોતાં નિર્ધારિત સમય પૂર્વે પરિક્રમા શરૂ કરવાની મંજૂરી આપવામાં નહીં આવે.

ઉલ્લેખનીય છે કે ગિરનારની પરિક્રમાને 'લીલી પરિક્રમા તરીકે પણ ઓળખવામાં આવે છે. ગત 10 વર્ષના આંકાડાઓ ઉપર નજર કરીએ તો દરવર્ષે પાંચથી 10 લાખની વચ્ચે શ્રદ્ધાળુઓ આ યાત્રા કરે છે.

વાવાઝોડાને પગલે સૌરાષ્ટ્ર અને દક્ષિણ ગુજરાતના દરિયાકાંઠાના વિસ્તારોમાં ભારે પવન ફૂંકાઈ શકે છે અને ભારે વરસાદ પડી શકે છે. જેને પગલે આવતી કાલથી પ્રભાવિત લોકોને સલામત સ્થળે ખસેડવાની કવાયત શરૂ કરી દેવાશે. 

ગુજરાતના મુખ્ય સચિવ જે. એન. સિંઘના કહેવા પ્રમાણે, "રાજ્ય સરકાર 'મહા' વાવાઝોડાને કારણે ઊભી થયેલી સ્થિતિ ઉપર ચાંપતી નજર રાખી રહી છે."

"પર્યટકોને દરિયાકિનારે ફરવા ન જવા માટે તથા માછીમારોને દરિયો ન ખેડવા માટે સૂચના આપવામાં આવી છે."

સિંઘે ઉમેર્યું હતું કે નુકસાનની સંભવિત...